Kęstutis Oginskas

Kęstutis Oginskas (g. 1959 m. birželio 8 d. Klaipėdoje) – Lietuvos žurnalistas, redaktorius, buriuotojas.

 Biografija 
1977 m. baigė Klaipėdos K. Donelaičio vidurinę mokyklą, 1985 m. Vilniaus universiteto Istorijos fakultete – žurnalistikos specialybę. Studijavo Oklahomos valstijos universitete.

1983–1984 m. dirbo žurnale „Sparnai“, 1985–1988 m. Šiaulių miesto laikraščio „Raudonoji vėliava“, 1988–1989 m. dienraščio „Klaipėda“ korespondentas, 1989–1991 m. savaitraščio „Mažoji Lietuva“ redaktoriaus pavaduotojas, 1991 m. laikraščio „Vakarų ekspresas“ vienas steigėjų.

1988 m. Šiaulių Sąjūdžio iniciatyvinės grupės ir tarybos narys. Nuo 1991 m. Lietuvos televizijos Klaipėdos redakcijos vyriausias redaktorius, 1994–1997 m. – Lietuvos televizijos Naujienų direkcijos Klaipėdos korespondentų punkto žurnalistas. Rengė reportažus apie Klaipėdos miesto ir apskrities, aplinkinių rajonų visuomeninį ir kultūrinį gyvenimą.  1997–1998 m. laikraščio „Vakarų ekspresas“ žurnalistas, 2000–2005 m. AB „Mažeikių nafta“ atstovas spaudai. Gyvena ir dirba Šventojoje.[http://www.marinusmedia.com/article/archive/247/  Kęstutis Oginskas. Klubas Marinus}

 Bibliografija 
 Šturmano žinynas, 2006 m., anglų kalba 2007 m.
 Buriuotojo vadovas, 2008 m.

 Šaltiniai 

Kategorija:Lietuvos buriuotojai
Kategorija:Lietuvos redaktoriai
Kategorija:Lietuvos televizijos žurnalistai
Kategorija:Šiaulių sąjūdis